TRUE : น่าจะมีกำไรแม้ยังไม่ได้ประโยชน์จากการควบรวม
28 เมษายน 2566

TRUE : น่าจะมีกำไรแม้ยังไม่ได้ประโยชน์จากการควบรวม
เราคาดว่า TRUE จะรายงานกำไรสุทธิ 1Q66 ที่ 192 ลบ. หากไม่รวมรายการครั้งเดียว คาดกำไรปกติอยู่ที่ 219 ลบ. ลดลง 83.2% YoY จากค่าใช้จ่าย SG&A ที่สูงขึ้นจากแคมเปญหลังรวมกิจการแต่คาดพลิกฟื้นจากผลขาดทุนปกติ 4Q65 ที่ 224 ลบ. จากการปรับตัวเลขทางบัญชีจากขั้นตอนการควบรวมกิจการ เราคาดว่ากำไรปกติ 1Q66 จะคิดเป็นสัดส่วนที่ 4.2% ของประมาณการกำไรปกติปี 2566 ของเรา ซึ่งเราคาดว่ากำไรปกติจะเติบโตมากขึ้นจากมูลค่าการผนึกกำลังหลังรวมกิจการ
การแข่งขันของบริการโทรศัพท์มือถือและ FBB ผ่อนคลายลงตั้งแต่กลางเดือนธ.ค.2565 นำโดย ADVANC ซึ่งคาดจะส่งผลให้รายได้ปกติของกลุ่มโทรคมนาคมเริ่มฟื้นตัวขึ้น แต่เรายังเฝ้าระวังว่าการแข่งขันจะกลับมารุนแรงขึ้นเมื่อ TRUE เสร็จสิ้นขั้นตอนการรวมเครือข่ายเต็มรูปแบบ
เราไม่กังวลมากนักต่อผลกระทบจากการรวมซิมโทรศัพท์เพราะ TRUE เรากังวลมากขึ้นต่อการเปลี่ยนแปลงทางการเมืองหลังการเลือกตั้งทั่วไปในวันที่ 14 พ.ค. ซึ่งอาจส่งผลกระทบเชิงลบต่อราคาหุ้นของกลุ่มโทรคมนาคมจากนโยบายที่เอื้อประโยชน์ต่อผู้บริโภค อย่างไรก็ดี การประเมินเบื้องต้นของเราสะท้อนถึงผลกระทบที่จำกัดจากผลการดำเนินงานทางการเงินของกลุ่มโทรคมนาคมจากอำนาจเต็มรูปแบบของวุฒิสภาในการคัดเลือกคณะกรรมการ กสทช. รวมทั้งกฎระเบียบที่ไม่เอื้อประโยชน์สำหรับผู้เล่นรายใหม่ เป็นต้น
มุมมอง KS
เราคงคำแนะนำ “ซื้อ” TRUE ด้วยราคาเป้าหมายสิ้นปี 2566 ที่ 10.32 บาท ปัจจัยหนุนราคาหุ้นในระยะสั้นคาดจะมาจาก
1) CPG และ Telenor เพิ่มสัดส่วนการถือหุ้นจาก 29% เป็นมากกว่า 30%
2) หุ้นถูกเพิ่มเข้ามาใน MSCI
3) มูลค่าหารผนึกกำลังที่คาดอยู่ที่มากกว่า 3 พันล้านดอลลาร์สหรัฐฯ
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #TRUE